
נוסח לא מתוקן

מושב שלישי

פרוטוקול מס'
מישיבת ועדת הכספים

יום שני, ט"ו באלול התשס"ה (19 בספטמבר 2005), שעה 11:00

סדר היום: 

תקנות ניירות ערך (עריכת דוחות כספיים שנתיים) (תיקון מס'  ),התשס"ה-2005

תקנות ניירות ערך (עסקה בין חברה לבין בעל שליטה בה) (תיקון מס'  ), התשס"ה-2005

תקנות ניירות ערך (הצעה פרטית של ניירות ערך בחברה רשומה (תיקון מס'  ), התשס"ה-2005

תקנות ניירות ערך (דוחות תקופתיים ומידיים) (תיקון מס' 2), התשס"ה-2005

נכחו:
חברי הוועדה: יעקב ליצמן - היו"ר

                        בני אלון

                        רוני בריזון

                        משולם נהרי

                        ניסן סלומינסקי

                        איוב קרא

                         אהוד רצאבי

מוזמנים:          אילן גרזי                              לשכת עורכי הדין

                         עו"ד דניאל רימון                 רשות לניירות ערך

                         רון עמיחי                             רשות לניירות ערך

                         עו"ד נתי שילה                    יועץ משפטי, איגוד החברות הציבוריות

יועצת כלכלית: סמדר אלחנני

יועצת משפטית: שגית אפיק

מנהל הוועדה: טמיר כהן
קצרנית: יפעת שפרכר

תקנות ניירות ערך (עריכת דוחות כספיים שנתיים) (תיקון מס'  ),התשס"ה-2005

תקנות ניירות ערך (עסקה בין חברה לבין בעל שליטה בה) (תיקון מס'  ), התשס"ה-2005

תקנות ניירות ערך (הצעה פרטית של ניירות ערך בחברה רשומה (תיקון מס'  ), התשס"ה-2005

תקנות ניירות ערך (דוחות תקופתיים ומידיים) (תיקון מס' 2), התשס"ה-2005

היו"ר יעקב ליצמן:


אני פותח את הישיבה. הנושא הוא תיקונים בתקנות ניירות ערך. 

דניאל רימון:

יש בפניכם ארבע תקנות שונות שבאות להסדיר שני עניינם שונים. התיקון האחד נועד לקבוע הסדר לגבי תאגידים שמבקשים לערוך את הדוחות הכספיים שלהם במטבע שונה מהשקל החדש. זה בעצם מעגן הנחייה קיימת שבחלקה פוקעת  ב19.9,  בחלקה פוקעת בסוף השנה. זה הסדר שבעצם אומר שברגיל המטבע  הוא השקל, במטבע שונה צרך לתרגם, ובמקרים אחרים ניתן לציין רק את שער החליפין ואת השינויים בו מבלי להידרש לתרגום ממש. 

עניין שני שמוסדר כאן זה תקנות עריכה לדוחות כספיים. כיום, חברות נדרשות בדוחות הכספיים שלהן לציין עסקאות שהחברה עשתה עם בעלי עניין בה, כאשר יש אפשרות לקבל פטור בעסקאות כאלה מהרשות לניירות ערך. כרגע זה יוצר כוח שאין לרשות יכולת להפעילו בצורה משמעותית, כיוון שמדובר בעסקאות זניחות שהחברה הרבה פעמים מתקשה לסמן אותן. מכיוון שהחברה מתקשה לסמן אותן, כך גם קשה לה להעביר את המידע לרשות כדי שהיא תוכל להפעיל את שיקול דעתה ולתת את הפטור. אנחנו מבקשים לגלגל את שיקול הדעת לחברה. החברה תצטרך להחליט האם מדובר בעסקה חריגה, האם מדובר בעסקה זניחה.

בני אלון:

התקנות האלו לא הגיעו אלינו. 

דניאל רימון:

היו שני מכתבים נפרדים שאוחדו יחד בתקנות. משום מה הם לא מונחים פה. המכתב נשלח מהשר לכאן. הסוג השלישי, שהוא לא זניח אך גם לא חריג, זה שצריך תיאור ביניים. שינינו נוסח מחברה בת לחברה מאוחדת. אנחנו מבקשים שהתחילה תהיה מיידית.

היו"ר יעקב ליצמן:
מה זה מיידית?

דניאל רימון:


בעת הפרסום, למעט תקנה 64 שאנחנו מבקשים שהיא תהיה לגבי דוחות 2005. היום בבוקר קיבלנו הערות. איגוד החברות העיר הערות לתקנות, בעיקר לתקנה 64. קיבלנו מלשכת רואי החשבון כמה הערות שאנחנו מקבלים. בתקנה 64 (2)(א) נאמר "וחברה מאוחדת". אנחנו מבקשים לתקן את זה כך שייאמר "או חברה מאוחדת". בתקנה (ב)(ד) (1) אנחנו מבקשים שיהיה כתוב "העסקה הזניחה. על התאגיד לציין סוגים ומאפיינים". בתקנת משנה (2) לאותה תקנה אנחנו מבקשים שהסייפה שמתחילה במילה "לרבות" תימחק.   

היו"ר יעקב ליצמן:

מי בעד תקנות ניירות (עריכת דוחות כספיים שנתיים) (תיקון מס'), התשס"ה-2005, תקנות ניירות ערך (עסקה בין חברה לבין בעל שליטה בה) (תיקון מס'), התשס"ה-2005, תקנות ניירות ערך (הצעה פרטית של ניירות ערך בחברה רשומה) (תיקון מס'), התשס"ה-2005, ותקנות ניירות ערך (דוחות תקופתיים ומידיים) (תיקון מס' 2), התשס"ה-2005? אנחנו מדברים על מכתב מ11 ביולי 2005 של שר האוצר הקודם ששר האוצר הנוכחי מאשר. 

ה  צ ב ע ה

בעד - 3

נגד – 0

אושר

היו"ר יעקב ליצמן:


התקנות אושרו. תודה רבה.  

הישיבה ננעלה בשעה 11:30

